|  |  |
| --- | --- |
| Møde den 04. maj 2015  Det Odontologiske Studienævn    **Til stede medlemmer:**  Eva Sidelmann Karring, Hanne Hintze, Irene Dige, Jes H. Nielsen  Maibritt Halkjær, Louisa Hornstrup  **Desuden deltog:**  Gugge Smedegaard (timeplanlægger), Kasper Nedergaard (studievejleder), Emile  Leth Rasmussen (studievejleder), Helle Tolboe (Klinikleder)  **Afbud fra:** Julie Christiansen, Anne Juul Olsen  **Referat:** Lise Lotte Steentoft, studienævnssekretær | Referat |

Dagsorden:

1. Nedsættelse af kommissorieudvalg
2. Undervisningsevaluering efteråret 2014
3. Studieleder orienterer
4. Eventuelt

**Ad pkt. 1**

Studienævnet drøftede hvilke emner, studienævnet ønsker at afdække i en evaluering af den nye digitale eksamen i Odontologisk Klinik, der skal foretages efter sommereksamen i juni 2015. På baggrund heraf, udarbejdede Studienævnet et udkast til et kommissorium, som Hanne Hintze arbejder videre med. Efter Studienævnets godkendelse af det endelige kommissorium, videresendes dette til evalueringsgruppen.

**Ad pkt. 2** Undervisningsevaluering efteråret 2014

Studienævnet havde endnu ikke fået alle tilbagemeldinger på efterårets evalueringer fra de fagansvarlige, hvorfor en konkret gennemgangen af evalueringerne først foretages på mødet i juni.

Imidlertid var der indkommet tilbagemeldinger fra to fag, der således blev behandlet på mødet.

Studienævenet, der for nylig indførte en ny proces for studienævnets arbejde med undervisningsevalueringerne, drøftede den nye evalueringsproces, der fremadrettet foretages via Blackboard. Studienævnet besluttede, at det i takt med, at fagene overgår til at blive evalueret via Blackboard, vil tilpasse nævnets arbejde med evalueringerne i henhold til CESUs anbefalinger.

**Ad pkt. 3** Studieleder orienterer

Eva Karring orienterede om, at fakultetet ikke kan yde administrative ressourcer til arbejdet med den nye studieordning før efter årsskiftet. Studielederen arbejder dog videre med at indsamle og bearbejde idéer fra de fagansvarlige. Desuden er Anne Mette Mørcke fra CESU inviteret af IO til at fortælle om erfaringerne Medicins arbejde med reformering af lægeuddannelsen.

Der laves igen en kandidat/chef-undersøgelse i efteråret 2015 blandt de kandidater, der blev færdige for et år siden, og som ikke har været undervist under den nye dyadetræningsform. Undersøgelsen er vigtig som grundlag for sammenligning af kandidaternes kliniske niveau før og efter indførsel af dyadetræning.

**Ad pkt. 4** Eventuelt

Der var intet under dette punkt.

Mødet sluttede kl. 16.00

EK/lls 11. maj